Paladijeva bazilika
<s>Paladijeva bazilika (talijanski: Basilica Palladiana) je renesansna palača na trgu Piazza dei Signori u centru talijanskog grada Vicenze, jedan od prvih izvedenih projekata mladog Andreje Palladia (1508–1580).</s>

<s>Historija i karakteristike 
Na mjestu današnje Paladijeve građevine već je postojala reprezentativna palača regionalnog magistrata, podignuta tokom 15. vijeka u gotičkom stilu.</s><s>Veliko vijeće Vicenze odlučilo je objektu dograditi lođu, pa su radove povjerili arhitektu Tommasu Formentonu, ali su se dvije godine nakon završetka radova pojavili statički problemi jer se lođa počela urušavati.</s><s>Zbog tog su 1496. angažirani arhitekti Antonio Rizzo i Giorgio Spavento, a nešto kasnije 1532.</s><s>Sansovino i Scapagnio.</s><s>Kako problem nije rješen između 1539. i 1542. angažirani su Sebastiano Serlio, Michele Sanmicheli i Giulio Romano.</s>

<s>Kako ni to nije pomoglo, Signoria Vicenze je 1546. pregledala i odobrila projekt mladog arhitekta Palladija.</s><s>On je fasadu raščlanio u parteru sa lođom sa lukovima i kamenim stupovima u dorskom stilu, a na katu stupovima u jonskom stilu, dok je krov pokrio velikom bakrenom kupolom.</s><s>Ovo korištenje klasičnih arhitektonskih elemenata učinilo je veliki utjecaj na buduće arhitekte.</s>

<s>Na katu se nalazi velika dvorana magistrata iznad koje je veliki bakreni krov koji je 1945. dobrano uništen u napadu anglo-američke avijacije.</s><s>Restaurirana je odmah nakon rata, ali je tek 2007. dovršena prava i potpuna restauracija koja je zgradi vratila nekadašnji sjaj.</s><s>Najnovija restauracija kojom su uklonjene prijašnje brzopletosti nagrađena je nagradom Europa Nostra, agencije Evropske Unije.</s>

<s>Bazilika je 1994. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s><s>Danas se u njoj održavaju važne izložbe i svečanosti.</s>

<s>Izvori</s>

<s>Vanjske veze</s>

<s>Basilica Palladiana, nostra grande bellezza!</s>

<s>Palače u Vicenzi
Renesansne palače
Renesansne građevine u Italiji
Paladijeve građevine
Svjetska baština u Italiji</s>

